Държавен вестник, бр. 15, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  15
на обществеността със съдържанието и въз­
можностите за интерпретиране и използване 
за сравнителни анализи на показателите за 
устойчивото развитие. В резултат от съвместния 
проект на Евростат и НСИ, в сътрудничество с 
дирекция „Енергийна стратегия“ на Министер­
ството на икономиката, енергетиката и туризма 
и консултант от Швейцарската статистика, бе 
разширен наборът от показатели за отчитане на 
напредъка на страната в областта на устойчивото 
развитие. Проектът се финализира с издаването 
на втора разширена двуезична публикация (на 
български и английски) „Устойчиво развитие 
на България“, която съдържа информация в 
следните области: социално-икономическо раз­
витие, устойчиво потребление и производство, 
социално включване, демографски промени, 
обществено здраве, промени в климата и чиста 
енергия, устойчив транспорт, природни ресурси, 
глобално партньорство и добро управление.
Регионална статистика и географски ин­
формационни системи 
Създадената географска мрежа от терито­
риални единици на различни административ­
но-териториални нива осигури картографското 
представяне на статистическата информация в 
изданията на НСИ от областта на демограф­
ската и социална статистика. Подобри се визу­
ализацията на резултатите от статистическите 
изследвания и акцентите в териториалните 
различия на протичащите социално-демограф­
ски процеси в страната.
Въз основа на предоставените кадастрални 
планове за големите градове на страната от 
Агенцията по геодезия, картография и кадастър 
е извършено привързване на георефирираната 
статистическа информация за населението и 
сградния фонд към тях. Създадените цифрови 
модели на градовете ще бъдат използвани в 
подготовката и организацията на Преброяване 
на населението и жилищния фонд 2011 при 
районирането на големите градове на пребро­
ителни (статистически) участъци и съставянето 
на списъците, по които ще се извърши пре­
брояването на населението и жилищния фонд. 
Очаква се да се постигне по-точен обхват в 
районирането на тези населени места и значи­
телно намаляване на разходите за тази дейност.
Изгражданата географска мрежа за различ­
ните административни и териториални единици 
и привързването към тях на конвенционални 
статистически данни ще осигури необходимите 
условия за бъдещо сътрудничество на НСИ в 
създаването на националната инфраструктура 
за пространствена информация в рамките на 
Европейската общност (INSPIRE).
Статистика на селското, горското и рибното 
стопанство
Наред с изпълнението на регулярните задачи 
по разработване на годишни данни по теку­
щи и съпоставими цени за производствената 
сметка (брутна продукция, междинно потреб­
ление, неотделими второстепенни неселско­
стопански дейности и добавена стойност) за 
икономическите дейности селско, горско и 
рибно стопанство през 2009 г. бяха изчислени 
тримесечни и годишни индекси на цените 
на стоките с инвестиционно предназначение, 
използвани в селското стопанство за периода 
2005 – 2009 г. Преизчислени бяха и тримесечни 
и годишни данни за периода 2000 – 2009 г. при 
новата база за сравнение в динамика 2005 г. 
за индексите на цените на селскостопанската 
продукция и на средствата за производство, 
използвани в селското стопанство. НСИ взе 
активно участие в подготовката на проект на 
Закона за селскостопанското преброяване през 
2010 г., съвместно с отдел „Агростатистика“ в 
МЗХ. С цел намаляване на натоварването на 
респондентите бе редуциран броят на показа­
телите в тримесечния Отчет за приходите и 
разходите на селскостопанските предприятия и 
бе разработен електронен вариант за неговото 
попълване.
През 2009 г. отдел ,,Агростатистика“ в МЗХ 
организира и проведе дейностите за осигурява­
не на данни относно: системата за земеделска 
счетоводна информация и производствените 
разходи в земеделието, кланици и производство 
на месо, млекопреработвателни предприятия и 
производство на млечни продукти, люпилните, 
селскостопански животни, добива и прогноза за 
производството на пшеница и ечемик, добиви 
и производство от полски култури, производ­
ство и преработка на плодове и зеленчуци, 
производство на грозде и вино, структура на 
лозята, заетост и използване на територията 
на България (БАНСИК 2009). Финализирано 
беше участието в три проекта на ЕК – заетост 
и използване на територията (LUCAS 2008), 
използване на торове и на вода за напояване.
НИРД, иновации и информационно общество
През 2009 г. наред с изпълнението на ре­
гулярните задачи от НСП по производство и 
разпространение на данни за НИРД бе усъвър­
шенствана и методологията чрез осигуряване 
за първи път от министерствата и БАН на 
информация за бюджетните разходи за НИРД 
в разбивка по социално-икономически цели. 
В рамките на пилотен проект, финансиран с 
целева субсидия от Евростат, бе разработен 
национален въпросник „Разходи за НИРД, 
финансирана от чужбина през 2009 г.“ в под­
робна разбивка на видовете чуждестранни 
източници на финансиране и по категории 
според географската област на произход на 
средствата (ЕС/извън ЕС). За първи път през 
2009 г. бяха подготвени таблици и динамични 
редове с агрегирани данни по стандартните 
показатели за НИРД, придружени с описание 
на методологията (метаданни) и бяха публи­
кувани на новата интернет страница на НСИ.
През отчетната година бе подготвено и 
проведено поредното изследване на иноваци­
ите по хармонизирана програма на ЕС, което 
обхваща периода 2006 – 2008 г. Резултатите от